<classify> PYONGYANG, KOREA KASKAZINI KIONGOZI wa Korea Kaskazini, Kim Jong Un, ameituhumuMarekani kwa kuwa na nia mbaya kwenye mazungumzo kuhusu mpango wa nyukiliaunaofanywa na nchi yake. Kwa mujibu wa Shirika la Habari la Korea Kaskazini, Kim Jong Un alisema hayo wakati akiwa kwenye mazungumzo na Rais wa Urusi, Vladimir Putin. Kim amedaiwa kumweleza Putin kuwa Marekani ilichukua msimamo wa upande mmoja kwa nia mbaya wakati wa mkutano wa kilele kati ya Kim na Rais wa Marekani, Donald Trump, miezi miwili iliyopita nchini Vietnam. Kim amekaririwa akisema amani na usalama kwenye rasiya Korea inategemea mtazamo wa Marekani katika siku zijazo na nchi yakeitajiweka tayari kwa hali yoyote itakayojitokeza. Mkutano kati ya Kim na Trump ulivunjika bilamakubaliano baada ya Marekani kusema Korea Kaskazini ilitaka kuondolewa vikwazovya uchumi haraka bila ya kueleza itafanya nini kuhusu mpango wake wa nyuklia. Putin alitoa wito wa kulegezwa kwa vikwazo vilivyopoakisema Urusi pia inaunga mkono juhudi za kutuliza mzozo kwenye Rasi ya Korea.  <topic>: kimataifa 